b"\n_START_ARTICLE_\n2005. aasta Bulgaaria parlamendivalimised\n_START_PARAGRAPH_\nBulgaaria parlamendi 2005. aasta valimised toimusid 25. juunil.\n_START_SECTION_\nValimiss\xc3\xbcsteem\n_START_PARAGRAPH_\nBulgaaria parlamendi 240 liiget valitakse v\xc3\xb5rdeliste valimiste p\xc3\xb5him\xc3\xb5ttel. Parlamendi kohad jagatakse ringkondadesse. Valimistel v\xc3\xb5ivad osaleda valimisliidud, erakonnad ja \xc3\xbcksikkandidaadid. Bulgaarias kehtib valimisliitudele ja erakondadele 4% \xc3\xbcleriigiline valimisk\xc3\xbcnnis. Bulgaarias on valimistel kinnised nimekirjad. Valimistel jaotatakse k\xc3\xb5ik kohad ringkondades, \xc3\xbcleriigilisi kompensatsioonimandaate ei ole. Ringkondades jagatakse kohad nende parteide ja valimisliitude vahel, mis \xc3\xbcletavad valimisk\xc3\xbcnnise, \xc3\xbcksikkandidaadid saavad valituks, kui nad v\xc3\xb5idavad ringkonnas v\xc3\xa4hemalt kvoodi jagu h\xc3\xa4\xc3\xa4li. Ringkondades kasutatakse liht-D'Hondti meetodit."